kardosdrur/scandi-wiki huggingface dataset:
Northern Football Alliance 1895-96

Northern Football Alliance 1895–96 var den sjette sæson af den engelske fodboldliga Northern Football Alliance. Ligaen havde deltagelse af 14 hold, der spillede en dobbeltturnering alle-mod-alle. Turneringen blev vundet af Sunderland AFC 'A', som dermed vandt ligaen for fjerde sæson i træk og femte gang i alt.

Siden sidste sæson var ligaen blevet udvidet fra 12 til 14 hold. Eftersom Trafalgar FC forlod ligaen, skulle der vælges tre nye hold, og valget faldt på Axwell Rovers FC, Birtley FC og Newcastle East End FC. Derudover blev der denne sæson ligeledes afviklet en Division 2 for reserveholdene i de klubber, hvis førstehold ikke var med i The Football League.

Division 1

Division 2 

Division 2 blev afviklet for første gang med deltagelse af reserveholdene for de at ligaklubberne, hvis førstehold ikke spillede i The Football League. Axwell Rovers Reserves trak sig efter tre spillede kampe, der alle havde resulteret i nederlag og en samlet målscore på 1-6. Senere på sæsonen trak Shankhouse Reserves også sit hold ud af turneringen efter ni spillede kampe, der resulterede i én sejr, én uafgjort, syv nederlag og en målscore på 12-36. Resultaterne af de øvrige holds kampe mod de to hold blev nulstillet og alle hold fik registreret to sejre med målscoren 0-0 mod hvert af de to hold.

Efterfølgende blev Division 2 nedlagt igen, så i sæsonen sæsonen 1896-97 vendte man tilbage til formatet med én division, og alle holdene i Division 2 forlod ligaen igen.

Kilder / eksterne henvisninger 
 Donmouth – Northern Football Alliance

Noter 

Sæsoner i Northern Football Alliance
Fodbold i 1895
Fodbold i 1896
Ålen

Ålen kan have flere betydninger:

 Ålen (tidligere kommune), en tidligere selvstændig kommune i Sør-Trøndelag i Norge
 Ålen - The Eel, en japansk prisvindende film
 Et tilnavn/kælenavn for den danske filmmand Peter Aalbæk Jensen
 Aalen - tysk by i delstaten Baden-Württemberg
Northern Football Alliance 1896-97

Northern Football Alliance 1896–97 var den syvende sæson af den engelske fodboldliga Northern Football Alliance. Ligaen havde deltagelse af 14 hold, der spillede en dobbeltturnering alle-mod-alle. Turneringen blev vundet af Hebburn Argyle FC, som dermed vandt ligaen for første gang.

Siden sidste sæson var Division 2 blevet nedlagt, og man vendte altså tilbage til at afvikle ligaen i én division.

Kilder / eksterne henvisninger 
 Donmouth – Northern Football Alliance

Noter 

Sæsoner i Northern Football Alliance
Fodbold i 1896
Fodbold i 1897
Kvalifikation til VM i fodbold 2014, CONCACAF, tredje runde

CONCACAF tredje runde kvalifikation til VM i fodbold 2014.

Seedning 

† Lodtrækningen blev afholdt før det var afgjort hvilket hold ville slutte som nr. 2 i runde 3.

Gruppespillet

Gruppe A

Gruppe B

Gruppe C

Referencer

Eksterne links 
 Results and schedule (FIFA.com version) 
 Results and schedule (CONCACAF.com version) 

CONCACAF, tredje runde
Nordpyongan

Nordpyongan (P'yŏngan-pukto) er en provins i Nordkorea. Provinsen har i nord grænser til Kina, Chagang i øst og Sydpyongan i syd. Regionen blev etableret i 1896 ved en deling af den koreanske regionen Pyongan. I 2002 blev Sinuiju speciel administrativ region ved den kinesiske græns, den blev fradelt fra Nordpyongan. Regionshovedstaden er Sinuiju.

Administrativ inddeling 

Regionen er delt ind i tre byer («si») og 22 amter («kun»).

Byer 
 Sinuiju-si (신의주시; 新義州市)
 Chŏngju-si (정주시; 定州市)
 Kusŏng-si (구성시; 龜城市)

Amter 
 Ch'angsŏng-kun (창성군; 昌城郡)
 Ch'ŏlsan-kun (철산군; 鐵山郡)
 Ch'ŏnma-kun (천마군; 天摩郡)
 Hyangsan-kun (향산군; 香山郡)
 Kujang-kun (구장군; 球場郡)
 Kwaksan-kun (곽산군; 郭山郡)
 Nyŏngbyŏn-kun (녕변군; 寧邊郡)
 Pakch'ŏn-kun (박천군; 博川郡)
 P'ihyŏn-kun (피현군; 枇峴郡)
  
 Pyŏktong-kun (벽동군; 碧潼郡)
 Ryongch'ŏn-kun (룡천군; 龍川郡)
 Sakchu-kun (삭주군; 朔州郡)
 Sindo-kun (신도군; 薪島郡)
 Sŏnch'ŏn-kun (선천군; 宣川郡)
 T'aech'ŏn-kun (태천군; 泰川郡)
 Taegwan-kun (대관군; 大館郡)
 Tongch'ang-kun (동창군; 東倉郡)
 Tongrim-kun (동림군; 東林郡)
  
 Ŭiju-kun (의주군; 義州郡)
 Unjŏn-kun (운전군; 雲田郡)
 Unsan-kun (운산군; 雲山郡)
 Yŏmju-kun (염주군; 鹽州郡)

Notater 

Regioner i Nordkorea
Boraks

Boraks (: buraq, 'salpeter'), også stavet borax, er stoffet dinatriumtetraborat decahydrat, som kemisk formel skrevet enten  eller . Det er et farveløst mineral med en Mohs-hårdhed på 2-2½ og massefylde på 1,7 kg/l. Boraks dannes ofte i saltsøer sammen med halit og gips. Boraks dehydrerer delvist i luften til tincalconit (). Boraks er sammen med kernit () de vigtigste bormalme. Det anvendes til vaskemidler, flusmiddel ved lodning, tilsætningsstoffer til specialglas og emalje.

Erstatning for kviksølv 
I ulande anvender fattige småskala-guldgravere kviksølv til at opløse guld fra guldmalmen. Ved opvarmning fordamper kviksølvet, og det rene guld er tilbage. Kviksølv er yderst farligt for guldgraverne og det omgivende miljø. Pulverrester med kviksølv i læsser guldgraverne af i naturen i store tailings. Filippinske guldgravere udleder således mellem 200 og 500 ton kviksølv pr. år, hvilket giver mange stærkt handicappede børn. Til sammenligning blev der udledt 600 kg kviksølv på 30 år i forbindelse med forureningen i Minamatabugten i Japan.

En løsning er at blande guldmalmen med boraks, der nedsætter smeltepunktet for guld. I stedet for 1.064 °C, kan guldet smelte ved opvarmning med trækul – samtidig med at udvindingsgraden stiger.

Kilder/referencer 

 Side 206 i Ole Johnsen, "Mineralernes Verden", 2000, Gads Forlag, 

Mineraler
Natriumforbindelser
Borforbindelser
Anton Moltke

Anton Carsten Julius Andreas Vilhelm Moltke (4. august 1830 i Nyborg – 12. juli 1914) var en dansk officer, bror til Fritz Moltke.

Han var søn af kammerherre, herredsfoged Herman Georg Moltke og hustru f. Hauch, blev kadet 1843, sekondløjtnant 1847, premierløjtnant 1849 og deltog i de slesvigske krige 1848-50 og 1864, blev kaptajn 1864, oberstløjtnant 1880 og oberst 1887. Moltke fik afsked fra Hæren 1892. Han var Kommandør af 1. grad af Dannebrogordenen og Dannebrogsmand.

Han blev gift 1859 med Knudine Klausine Thomasine Bruun (17. september 18?? i Fredericia – ?), adoptivdatter af justitsråd, herredsfoged Bruun.

Kilder 
 Kraks Blaa Bog 1910

Personer i Kraks Blå Bog (afdøde)
Officerer fra Danmark
Kommandører af 1. grad af Dannebrog
Anton
Danskere i 1800-tallet
Danskere i 1900-tallet
Personer i Treårskrigen fra Danmark
Personer i den 2. Slesvigske Krig fra Danmark
Personer fra Nyborg
Otto Moltke (1827-1897)

Otto Heinrich Albert Theodor Frederik August Moltke (9. november 1827 – 20. september 1897) var en dansk officer, far til officeren af samme navn.

Han var søn af Carl Bernhard Ludvig Otto Moltke, blev officer i artilleriet, deltog i begge de slesvigske krige og endte som generalmajor og chef for Københavns væbning. Moltke blev 10. november 1866 naturaliseret som dansk adelsmand. Han var Kommandør af 2. grad af Dannebrogordenen, Dannebrogsmand og bar udenlandske ordener.

Han blev gift 1. gang 16. maj 1863 med Augusta Gottlieb (1842-1875) og 2. gang med Caroline Frederikke Jacobsen (1849-1933, gift 1. gang 1873 med landmand Rudolph Christoffer Puggaard, 1849-1873). Hans søn, cand.polyt. Helmuth Heinrich Otto Moltke (1882-1930) var 1. gang gift med Bodil Ipsen, 2. gang med kgl. operasangerinde Astrid Louise Therese Marie Elsted.

Kilder 

Generalmajorer fra Danmark
Kommandører af Dannebrog
Otto 01
Danskere i 1800-tallet
Personer i Treårskrigen fra Danmark
Personer i den 2. Slesvigske Krig fra Danmark
Artilleriofficerer fra Danmark
Christian Julius Frederik August Moltke

Christian Julius Frederik August Moltke (18. december 1787 i Asminderød – 19. november 1845 i Svendborg) var en dansk officer og embedsmand, far til Adam Frederik Moltke.

Han var søn af oberst, senere general Adam Ludvig Moltke og Margrethe Sophie Hauch, blev stykjunker, 1804 sekondløjtnant i artilleriet, 1808 karakteriseret premierløjtnant og 1810 virkelig premierløjtnant. Samme år fik han Ridderkorset for sin deltagelse i affæren 31. oktober ved Langeland, hvor han forsvarede tre kapere mod englænderne. 1813 blev Moltke karakteriseret kaptajn og 1816 stabskaptajn.

1818 blev Moltke exam.jur., tog 1819 afsked fra Hæren og blev samme år byskriver i Svendborg, herredsskriver i Sunds og Gudme Herreder og samme år kammerjunker. Fra 1833 var han også byfoged i Svendborg.

Han ægtede 3. september 1819 i Holmens Kirke Catharine Margrethe Dorothea Colding (3. november 1792 i Sakskøbing – 12. august 1873 i København), datter af Christen Holm Colding.

Kilder 
 Danske Jurister 1736-1936.

Christian Julius Frederik August
Riddere af Dannebrog
Artilleriofficerer fra Danmark
Personer i Englandskrigene fra Danmark-Norge
Jurister fra Danmark
Embedsmænd fra Danmark
Danskere i 1800-tallet
Wilhelm Moltke

Wilhelm Moltke (7. august 1802 i Montpellier – 30. august 1882 på Egelund) var en dansk overførster, bror til Herman Georg Moltke.

Han var søn af gehejmestatsminister Frederik Moltke og Margrethe Løvenskiold og blev i 1860 overførster i 1. Inspektion (Nordsjælland) med bolig på Egelund. Han var kammerherre, hofjægermester, Ridder af Dannebrog og Dannebrogsmand.

Moltke blev gift 10. juni 1842 med Henriette Frede­rikke Augusta Moltke (11. september 1811 – ?), datter af Andreas Georg Adam Moltke og Christiane Amalie Marianne Oldenburg.

Kilder 
 "Moltke" i Salmonsens Konversationsleksikon.
 Ferdinand von Krogh: Dansk Adelskalender, 1878. Online-udgave

Wilhelm
Overførstere fra Danmark
Hofjægermestre fra Danmark
Kammerherrer fra Danmark
Riddere af Dannebrog
Danskere i 1800-tallet
Personer fra Montpellier
Vladimir Moltke-Huitfeldt

Vladimir greve Moltke-Huitfeldt (4. september 1834 – 15. november 1894) var en skånsk godsejer, bror til Léon Moltke-Huitfeldt.

Han var søn af greve Adam Gottlob Moltke-Huitfeldt og Eliza Razumowska og var godsejer til Qvesarum i Hörby, Skåne, Sverige. Moltke-Huitfeldt var premierløjtnant i Svenska marinen, dansk hofjægermester og Ridder af Dannebrog og dekoreret med franske ordener.

Han ægtede 21. oktober 1856 Caroline Octavia Hjelm (10. april 1834 – 9. april 1918).

Kilder 
 Ferdinand von Krogh: Dansk Adelskalender, 1878. Online-udgave
 Slægtsside

Vladimir
Grever fra Danmark
Godsejere fra Skåne
Godsejere fra Sverige
Hofjægermestre fra Danmark
Riddere af Dannebrog
Danskere i 1800-tallet
Søofficerer fra Sverige
Berta Moltke

Berta Grete komtesse Moltke-Huitfeldt (født 12. februar 1938 i Hellerup) er en dansk maler og grafiker.

Karriere 
Hun er datter af hofjægermester, senere kammerherre Léon Charles Joseph greve Moltke-Huitfeldt til Glorup samt Rygård og Tove født komtesse Danneskiold-Samsøe. Molkte blev realist fra Nyborg private Realskole 1954 og gik på Real Academia de Bellas Artes de San Fernando, Madrid 1956-57, blev korrespondent (spansk) 1958, gik på Mogens Andersens malerskole 1958-59 og på Académie de La Grande Chaumière, Paris 1960. 

Hendes første værker var landskaber, men senere fik de en mere surrealistisk karakter. Moltke har arbejdet inden for såvel litografi, tørnål, mezzotinte, akvatinte som radering. Hendes malerierne er udført med både præcision og en raffineret farvesans, der er behersket af blågrønne toner. Motivmæssigt kredser de omkring de samme temaer som de grafiske arbejder. Fra begyndelsen af 1990'erne har Moltke arbejdet med tekster, der indgår i billederne, og fra omkring 1993-94 har hun eksperimenteret med at blande fotografi og eget tryk, f.eks. dybtryk på fotos fra Venedig og omegn, ligesom hun har arbejdet med at blande fotos og maleri.

Hæder 
Hun vandt 1. præmie i Nordisk Grafikkonkurrence, december 1978, var gæstekunstner i APADEC Symposium, Evora, Portugal 1988, var på legatophold på  San Cataldo1990, modtog præmie på Grafik Biennale, Cadaques, Spanien 1991 og fik projektstøtte til illustrationsopgave fra Kulturministeriet 1992. Hun har modtaget Anne Marie Telmanyi's Legat, Overretssagfører L. Zeuthens Mindelegat, Marie og Johan Vilhelm Andersens Legat, tildeling fra Konsul George Jorck og justru Emma Jorcks Fond, Direktør J.P. Lunds og Hustru Vilhelmine Bugge's Legat og Hæderslegat fra Kunstnernes Understøttelseskasse.

Moltke var medlem af Akademiraadet 2002-06 og er medlem af Dansk Kunstnersamfund, Billedkunstnernes Forbund, Kunstnersammenslutningen AZ, Venedig og Danske Grafikere (formand for denne 1991-94). I seks år var hun medlem af Områdeudvalget på Statens Værksteder for Kunst og Håndværk og har ligeledes været medlem af Værkstedsrådet samme sted.

Berta Moltke er i Danmark repræsenteret på: Faaborg Museum, Vejle Kunstmuseum, Kastrupgårdsamlingen, Skovgaard Museet, ARoS Aarhus Kunstmuseum, Fuglsang Kunstmuseum, Ny Carlsbergfondet, Københavns Kulturfond, Gladsaxe og Lyngby Kunstbiblioteker og Odense Universitetshospital.

I udlandet findes hendes værker på: Victoria & Albert Museum, London, Gulbenkian Museum, Lissabon, Musée d'Art Moderne Chamaliere, Frankrig, Municipal Museum of Art, Gyor, Ungarn, Contemporary graphic Museum, Cairo og Moderna Museet, Stockholm.

Hun er ugift.

Kilder og eksterne henvisninger 
 
 Berta Moltkes hjemmeside 

Berta
Malere fra Danmark
Grafikere fra Danmark
Danskere i 1900-tallet
Danskere i 2000-tallet
Personer fra Hellerup
Foreningsformænd fra Danmark
Medlemmer af Akademiraadet
Komtesser fra Danmark
IMT

IMT, akronymet har flere betydninger:

Uddannelse 
 Institut for Mennesker og Teknologi ved RUC
 Institut Mines-Télécom
 Institut for Militær Teknologi ved Forsvarsakademiet

IT 
 Internet media type – filformat på internettet

Organisationer 
 International Marxistisk Tendens – marxistisk/trotskistisk internationale
Vestergade (Hadsund)

Vestergade er en 450 meter lang gade i det centrale Hadsund. Den fungerer som Hadsunds tredjestørste vej. Det nuværende navns oprindelse tydes nemt, da det betegner gaden mod vest. Vestergade fik sit endelige navn efter at sognerådet i Skelund-Visborg og Vive blev approneret og underskrevet af Thomas Gunnisen den 10. oktober 1923.

Beliggenhed 
Vejen starter ved Storegade, og bliver til Hobrovej 450 meter henne af gaden.

Historie 
Vestergade var sammen med Storegade, Nørregade og Ålborgvej den gamle landevej fra Aalborg til Hobro eller omvendt. Vestergade blev etableret i ca. år 1000. Gaden er en butiksgade, på gaden ligger blandt andet Hotel Hadsund.
For enden af Vestergade ligger Skovparvillionen, hvor der i gammel tid blev holdt masser af byfester. Det var inden Brofesten trådte til. Nu står bygningen og er faldefærdig. Der har været snak om at der skal være et Hospice på stedet.

Eksterne henvisninger 
 Lise Andersen, Erling Gammelmark og Heino Wessel Hansen, Hadsund – en by bliver til, Hadsund Egns Museum 2004. 
 Hadsund – fra ladested til industriby, af Vibeke Foltmann m.fl., udgivet af Sparekassen Hadsund 1983, 
 Aase M. Pedersen Livet omkring en bro, Hadsund Bogtrykkerri/Offset Aps. 
 Lise Andersen Foreningsliv i Hadsund 1884-1994, udgivet af Hadsund Håndværker og Borgerforening 1994.

Kilder 

Gader i Hadsund
Etableret i 1000
Hadsunds historie
Maggie Wheeler

Maggie Wheeler (født 7. august 1961) er en amerikansk skuespiller, bedst kendt for sin rolle som Janice i tv-serien Venner.

Maggie Wheeler blev født Margaret Emily Jakobson på Manhattan, New York. Hun og hendes mand Daniel Wheeler har to døtre: Juno og Gemma Wheeler.

Privatliv 
I en alder af 15 var hun en babysitter for Nim Chimpsky, den berømte chimpanse, der rejste som et menneskebarn i 1970'erne.

Hun var David Duchovnys kæreste, før han giftede sig med Tea Leoni.

Referencer

Eksterne henvisninger 
 
 Officiel hjemmeside

Tv-skuespillere fra USA
Personer fra New York
Berberhøne

Berberhønen (Alectoris barbara) er en fasanfugl inden for ordenen af hønsefugle. Den har sit naturlige udbredelsesområde i Nordafrika, og den yngler desuden på Gibraltarklippen og på de Kanariske Øer (Ssp Alectoris barbara koenigi). Den er indført i Portugal og på Madeira, men der er ikke meldt om forekomster på denne ø for nylig. Endvidere findes den på Sardinien. Arten er tæt beslægtet med den vesteuropæiske fasanfugl, rødhønen (Alectoris rufa).

Den 33–36 cm lange fugl er standfugl, der lever i tørre, åbne og ofte bakket land. Den bygger rede i en sparsomt beklædt fordybning i jorden, hvor hunnen lægger 10-16 æg. Berberhønen lever af frø fra en række planter samt af insekter i nogen grad.

Berberhønen er en buttet fugl med gråbrun ryg, gråt bryst og rødbrun underkrop. Hovedet er lysegråt med en bred rødbrun krave. Siderne er hvide med rødbrune striber, og benene er røde. I forhold til rødhønen er de største forskelle hovedet og mønsteret på halsen. 

Når fuglen forstyrres, løber den væk frem for at flyve, men den kan godt flyve kortere strækninger. Dens sang er ret højlydt og lyder noget i retning af tre-tre-tre-tre-tre-cheeche-tre-tre-tre. Berberhønen er nationalfugl i Gibraltar.

Noter 

Fasanfugle
Fugle fra Nordafrika
Nim Chimpsky

Nim Chimpsky (19. november 1973 – 10. marts 2000) var en chimpanse, der var genstand for en udvidet undersøgelse af dyrs sprogerhvervelse (kodenavn 6,001) ved Columbia University, ledet af Herbert S. Terrace. Chimpsky fik sit navn som et ordspil på Noam Chomsky , den førende teoretiker inden for menneskelig sprogstruktur og generativ grammatik på det tidspunkt, der fastslog, at mennesket var "lavet" til at udvikle sproget.

Kilder 

Dyreforsøg
Berømte aber
Saloum Delta Nationalpark

Saloum Delta Nationalpark (Parc National du Delta du Saloum) i Senegal er en nationalpark, et verdensarvområde, et ramsarområde og del af et biosfærereservat på Senegals Atlanterhavskyst, syd for Dakar, nord for Gambia.

Deltaet dannes ved udløbet af floderne Saloum og Sine. Nationalparken omfatter 760 km², og blev etableret i 1976. Verdensarvsområdet, som blev etableret i 2011, dækker 1.458 km².

Området ligger ved den østatlantiske rute for trækfugle, og området er vinterhabitat for arter som kongeterne, flamingo, skestork, krumnæbbet ryle, stenvender, Tyndnæbbet Måge og dværgryle. Andre arter i området er rosenpelikan og dværgflamingo.

Eksterne kilder og henvisninger 

 BirdLife IBA Factsheet – Delta du Saloum . Birdlife International.
 Biosphere Reserve Information – Senegal – DELTA DU SALOUM fra UNESCO
 Parcs et réserves  Senegals myndigheder

Ramsarområder
Nationalparker i Afrika
Verdensarvsområder i Afrika
Senegals geografi
Grænseoverskridende beskyttede områder
Biosfærereservater under UNESCO
Lotzes Have

Lotzes Have er et mindre haveanlæg ved H.C. Andersens Hus i Odense, som er opkaldt efter apoteker og etatsråd Gustav Lotze. Oprindeligt strakte haven sig over et meget større område, men blev siden reduceret kraftigt ved anlæggelsen af Thomas B. Thriges Gade i 1960'erne og udbygningen af H.C. Andersen-museet.

Haven blev anlagt imellem 1853 og 1855, efter at Gustav Lotze i 1852 havde købt Løveapoteket, som lå i Overgade. Apotekets store have blev efterhånden udvidet ved opkøb af en række naboejendomme, hvis haver blev lagt sammen til én stor apotekshave, som blev anlagt kunstfærdigt med bl.a. kunstigt anlagte klipper af tufsten, en grotte og en dam. Haven var desuden hjemsted for et stort et stort væksthus med krydder- og lægeurter fra hele verden. Plantedyrkningen blev senere udvidet ved køb af en gård ved Nyborgvej med 12 tønder land jord.

Efter Lotzes død i 1893 lå haven forsømt hen, indtil den i 1959 blev overtaget af Odense Kommune og åbnet som offentlig park.

Kilder og Eksterne henvisnger 
 Odense Stadsarkiv om Lotzes Have

Haveanlæg i Odense
Erik Moltke (læge)

Preben Erik greve Moltke (28. april 1923 i København – 21. marts 2013 i Klampenborg) var en dansk læge.

Han var søn af overlæge, dr.med. Otto greve Moltke og og hustru Rose f. baronesse Bille-Brahe, blev student fra Østre Borgerdydskole 1941, cand.med. 1949 og dr.med. 1958 på afhandlingen Eksperimentelle undersøgelser over Thyroxins indvirkning på helende sår. Moltke blev overlæge ved Hørsholm Hospitals medicinske afdeling 1962.

Han var formand for Danske Studerendes Fællesråd fra 1949, medlem af bestyrelsen for Det danske pigespejderkorps fra 1971 og af styrelsen for Det Danske Spejderkorps fra 1972. Her var han senere næstformand.

Moltke blev gift 25. april 1953 med Bettina Kauffmann (født 14. oktober 1928 i København), datter af direktør Axel von Kauffmann (død 1961) og hustru Inge f. Kier.

Kilder 
 Kraks Blå Bog 1974 

Personer i Kraks Blå Bog (afdøde)
Erik 02
Grever fra Danmark
Læger fra Danmark
Danskere i 1900-tallet
Personer fra København
Studenter fra Østre Borgerdyd Gymnasium
Hemming Moltke

Hemming Vilhelm greve Moltke (12. september 1861 på Turebyholm – 8. november 1927 på Marienborg) var en dansk godsejer, yngre bror til Frederik Moltke og far til Christian Moltke.

Han var søn af lensgreve, udenrigsminister Frederik Moltke og hustru. 1888 købte han Marienborg på Møn, hvor han 1893 lod hovedbygningen udvide ved arkitekt Axel Berg. Moltke blev hofjægermester og kammerherre.

Han blev gift 11. juli 1894 i København med Julie Sophie Clara Schnack (23. april 1871 i København – 11. juni 1963 på Marienborg), datter af generalmajor, krigsminister Gustav Schnack. Da broderen Frederik ikke havde sønner, som kunne arve Bregentved, succederede Hemming Moltkes søn Christian.

Kilder 
 Kraks Blaa Bog 1910

Personer i Kraks Blå Bog (afdøde)
Hemming
Grever fra Danmark
Godsejere fra Danmark
Hofjægermestre fra Danmark
Kammerherrer fra Danmark
Danskere i 1800-tallet
Danskere i 1900-tallet
Christian Moltke (1895-1968)

Christian Frederik Gustav lensgreve Moltke (19. april 1895 på Marienborg – 17. april 1968 i Hillerød) var en dansk godsejer, far til Hans Hemming Joachim Christian Moltke.

Han var søn af kammerherre, hofjægermester, greve Hemming Moltke og hustru Clara født Schnack. Da Hemming Moltkes ældre bror Frederik ikke havde sønner, blev Christian Moltke ejer af Bregentved gods 1938. Han var kurator for Vemmetofte adelige jomfrukloster fra 1935, kammerherre, hofjægermester og Ridder af Dannebrog.

Moltke blev gift 11. september 1922 i Damsholte Kirke med Helga Gertrud von Lüder (30. november 1899 i Dresden – 31. januar 1987 i Ringsted), datter af dr.jur. Hans von Lüder og hustru Magdalene Louise Ellen f. Schnack.

Kilder 
 Kraks Blå Bog 1957

Personer i Kraks Blå Bog (afdøde)
Lensgrever fra Danmark
Christian 02
Riddere af Dannebrog
Hofjægermestre fra Danmark
Kammerherrer fra Danmark
Godsejere fra Danmark
Danskere i 1900-tallet
Personer fra Møn
Hans Hemming Joachim Christian Moltke

Hans Hemming Joachim Christian lensgreve Moltke (18. juni 1925 på Frederiksberg – 10. august 2005) var en dansk godsejer, far til Christian Georg Peter Moltke.

Han var søn af kammerherre, hofjægermester, lensgreve Christian Moltke og hustru. Han arvede Bregentved gods 1968 og blev kammerherre og hofjægermester.

Moltke blev gift 22. januar 1955 i Dirleton Church, Skotland, med Annette Jean Mitchell (født 5. februar 1930 i Edinburgh død 8. august 2014).

Kilder 
 Stamtavle for Moltke-Bregentved hos Roskildehistorie.dk

Lensgrever fra Danmark
Hans Hemming Joachim Christian
Hofjægermestre fra Danmark
Kammerherrer fra Danmark
Godsejere fra Danmark
Danskere i 1900-tallet
Danskere i 2000-tallet
Personer fra Frederiksberg
Christian Georg Peter Moltke

Christian Georg Peter Greve Moltke, til Bregentved og Turebyholm (født 5. juni 1959 i Haslev) er en dansk godsejer, hofjægermester og agronom.

Han er søn af kammerherre, hofjægermester, greve Hans Hemming Joachim Christian Moltke og hustru og er uddannet agronom. Moltke blev hofjægermester 2004 og arvede Bregentved gods 2005. Han er medlem af VL-gruppe 1.

Familie 
Moltke blev gift 1. juli 1989 i Herlufsholm Kirke med sygeplejerske Kirsten Qvist Christensen (født 31. juli 1960 i Næstved), datter af slagtermester Kai Robert Christensen og Erna Emilie Fauerskov Clemmensen Qvist.

Sammen har de sønnerne:

 Greve Frederik Christian Adam Moltke, født 8. maj 1991, død 23. januar 2019 ved en trafikulykke i Japan.
 Greve Gustav Otto Robert Moltke, født 26. dec. 1992.
 Greve Otto Joachim Peter Moltke, født 16. aug. 1997.

Kilder 
 Stamtavle for Moltke-Bregentved hos Roskildehistorie.dk

Lensgrever fra Danmark
Christian Georg Peter
Hofjægermestre fra Danmark
Godsejere fra Danmark
Danskere i 1900-tallet
Danskere i 2000-tallet
Agronomer fra Danmark